b"\n_START_ARTICLE_\nLo\xc5\xbea\n_START_PARAGRAPH_\nLo\xc5\xbea (italijansko loggia) je arhitekturni element, ki je navadno postavljen v zgornjem nadstropju, redko v pritli\xc4\x8dju. Zunanja stena je odprta, navadno jo podpira niz stebrov ali lokov. Lo\xc5\xbee so lahko name\xc5\xa1\xc4\x8dene bodisi na sprednji strani, bodisi ob strani stavbe in niso mi\xc5\xa1ljene kot vhod, temve\xc4\x8d za uporabo kot zunanja dnevna soba._NEWLINE_V zgodnjem srednjem veku je skorajda vsaka italijanska ob\xc4\x8dina na svojem glavnem trgu imela odprto obokano lo\xc5\xbeo, ki je slu\xc5\xbeila kot \xc2\xbbsimbol skupne pravice in vladavine ter kot oder za javne slovesnosti.\xc2\xab\n_START_SECTION_\nDefinicija rimske lo\xc5\xbee\n_START_PARAGRAPH_\nGlavna razlika med lo\xc5\xbeo in portikom je vloga znotraj funkcionalne postavitve stavbe. Portik omogo\xc4\x8da vstop v notranjost od zunaj in ga lahko najdemo na mestnih in manj\xc5\xa1ih stavbah. Lo\xc5\xbee so dostopne samo od znotraj in so namenjene kot prostor za prosti \xc4\x8das. Tako jih najdemo predvsem na plemenita\xc5\xa1kih domovih in javnih zgradbah. Klasi\xc4\x8dna uporaba obeh je predstavljena v mozaikih bazilike Sant' Apollinare Nuovo  v Raveni, pala\xc4\x8di ostrogotskega kralja Teoderika Velikega._NEWLINE_Lo\xc5\xbea se razlikuje od verande, saj je bolj arhitekturna in po obliki del glavne zgradbe, v kateri je, medtem ko je veranda struktura s streho, pritrjena na zunanji strani glavne stavbe. \xc2\xbbDvojna lo\xc5\xbea\xc2\xab\xc2\xa0je lo\xc5\xbea v zgornjem nadstropju nad lo\xc5\xbeo v pritli\xc4\x8dju pod njo."